ऐसे में नगर निगम बनने जा रहे कोटद्वार और ऋषिकेश नगर पालिका परिषद के निर्वाचित बोर्ड को सरकार अब किसी भी वक्त भंग कर सकती है। शहरी विकास मंत्री मदन कौशिक की माने तो एक्ट में ऐसा प्राविधान है। बताया जा रहा है कि सरकार ने इस संबंध में विधिक राय समेत अन्य औपचारिकताओं को लगभग पूरा कर लिया है।इसके बाद, इन दोनों नगर निकायों की व्यवस्था के संचालन के लिए प्रशासकों की नियुक्ति कर दी जाएगी।